Heñvel a-walch eo muzul an eñvorioù elektronek ouzh hini ar gorreadoù hag an dalchoù, nemet e krog dre kilo hag e kresk a-viliadoù : komzet e veze eus kilo-eizhbitoù (kE) e deroù ar stlenneg, 1 kE o talvezout 1024 eizhbit. Buan eo kresket dalch an eñvorioù, setu e voe kontet e mega-eizhbit (1 ME = 1024 kE), neuze e giga-eizhbit (1 GE = 1024 ME) ha bremañ e konter e tera-eizhbit (1 TE = 1024 GE). Bez ez eus dija eñvorioù e Peta-eizhbit (1 PE = 1024 eizhbit).